Diari Oficial de la Generalitat Valenciana


Sumari del DOGV 1426, del 20-11-1990 (1990/903163)

Ordre de 15 d'octubre de 1990, de la Conselleria de Cultura, Educació i Ciència, per la qual s'autoritza el canvi de titularitat del centre docent privat d'Educació Pre-escolar, EGB i Formació Profesional "Fundación Flors" de Vila-Real (Castelló).
-------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/10/15/(5)/dof/vci/html**

### Dades del document

Número de DOGV
:   1426

Data del DOGV
:   20-11-1990

Secció del DOGV
:   I. DISPOSICIONS GENERALS

Número del document
:   1990/903163


Data del document
:   15-10-1990

Organisme emissor


Tipus de document
:   Ordre

Descriptors 

:   * Vila-real
    * ensenyament privat

Ordre de 15 d'octubre de 1990, de la Conselleria de Cultura, Educació i Ciència, per la qual s'autoritza el canvi de titularitat del centre docent privat d'Educació Pre-escolar, EGB i Formació Profesional "Fundación Flors" de Vila-Real (Castelló).  
Vist l'expedient incoat a petició del sr. Silverio Pérez Orero, com a representant del Patronat de la Fundació Flors, en sol·licitud de canvi de titularitat del centre docent privat d'Educació Pre-escolar, EGB i Formació Professional «Fundación Flors», situat al c/ Ermita, 259 de Vila- real (Castelló), amb número de codi 77535598, en favor d'aquesta;  
Vist que els Serveis Territorials de Cultura i Educació de Castelló, han tramitat l'expedient i, a la vista de l'informe favorable de la Inspecció Educativa, n'eleven la proposta favorable;  
Vist que el centre va obtenir: classificació condicionada per a 2 unitats de Pre-escolar (Pàrvuls), per Ordre ministerial de 15-2-74; classificació condicionada per a 8 unitats d'Educació General Bàsica, per Ordre ministerial d'11-5-73; i per Ordre de 14-5-75 va estar autoritzat definitivament com a homologat de Formació Professional de segon grau per a 3 unitats; i que té subscrit un concert educatiu amb aquesta Conselleria;  
Vist que, segons consta en el Registre Especial de Centres, la titularitat del centre correspon al Sr. Juan Flors García, qui mitjançant escriptura atorgada davant el notari de Barcelona, Sr. Tomàs Caminal Casanovas,, el 5 d'agost de 1969, número de protocol 1.914, va instituir una fundació benèfica denominada «Fundación Flors», situada a Vila- real (Castelló), constituint com a patrimoni dotat d'aquesta, entre altres, el centre educatiu de la seua titularitat;  
Vista la Llei orgànica reguladora del dret a l'Educació, el Decret 855/74, de 7 de juny i el Decret 401/1979, de 13 de febrer;  
Atés que, d'acord amb els informes obrants en l'expedient, s'han complit els requisits necessaris per a accedir a la sol·licitud;  
Fent ús de les atribucions que em confereix l'article 35 de la Llei de govern valencià.  
ORDENE:  
Primer  
Autoritzar el canvi de titularitat en el nivell d'Educació Pre-escolar, EGB, i Formació Professional, del centre docent privat «Fundación Flors» de Vila- real (Castelló), en favor de la Fundació Flors, la qual, com a cessionària, se subroga en totes les obligacions i els drets que el que cedeix pogués tenir contretes amb la Conselleria de Cultura, Educació i Ciència, o amb el Ministeri d'Educació i Ciència, així com les derivades de l'ordre laboral i docent. El canvi de titularitat no afectarà el règim de funcionament del centre.  
Segon  
Segons que disposa l'article 17 de l'Ordre de Conselleria de Cultura, Educació i Ciència, de 27 de desembre de 1988 (DOGV de 30 de desembre), el nou titular sol·licitarà, davant dels Serveis Territorials de Cultura i Educació de València, la modificació del concert educatiu vigent, per tal que s'adeqüe al canvi de titularitat del centre que, mitjançant aquesta Ordre, s'autoritza.  
València, 15 d'octubre de 1990.  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI